Feike Salverda
Feike Salverda (Kollum, 2 augustus 1946 – Amsterdam, 8 maart 1996) wie in Nederlânsk sjoernalist.

Wurkpaad
Salverda waard opbrocht yn Alfen oan de Ryn. Hy begûn yn 1965 as skriuwend sjoernalist foar Het Vrije Volk, mar waard fral bekend fan syn ûndersykssjoernalistike wurk by Vrij Nederland. Salverda arbeide dêr hieltyd faker op mei Lex Runderkamp. Yn 1986 stapten Salverda en Runderkamp tegearre oer naar de VPRO en makken dêr it tv-programma Gouden Bergen. Tegearre skreaune se it boek De elite zwijgt: onderzoek naar het vermogen van Nederlanders dat ek yn 1986 útbrocht waard.

Letter wurke Salverda foar de tv-stjorder TV10 fan Joop van den Ende en by RTL 4. Ek wie er mei-oprjochter en earste haadredakteur fan de Amsterdamske tv-stjoerder AT5, maar al rillegau gie er dêr wer wei. Hy waard opfolge troch Ad 's-Gravesande.

ABP en Hollandia
Salverda wie in boechbyld fan de Nederlânske ûndersykssjoernalistyk. Hy wist feiten boppe tafel te krijen oer ûnder mear de "ABP-affêre", dy't úteinlik late de Parlemintêre enkête nei bousubsydzjes, en oer de relaasje tusken it famyljebedriuw fan Ruud Lubbers (Hollandia Kloos) en Koeweit.

De ein
Feike Salverda krige long- en lymfeklierkanker en stoar yn maart 1996 yn de âldens fan mar op 49 jier yn in Amsterdamsk sikehûs. Hy waard beïerdige op it 2e Algemiene Begraafplak Kovelswade yn Utert.

Frysk sjoernalist
Frysk programmamakker
Nederlânsk sjoernalist
Nederlânsk programmamakker
VPRO-wurknimmer
RTL Nederlân-wurknimmer
Nederlânsk persoan fan Frysk komôf
Persoan berne yn Kollum
Persoan berne yn 1946
Persoan stoarn yn 1996